CELEX: E2020C0102
Language: lt
Date: 1598832000000
Title: ELPA priežiūros institucijos sprendimas Nr. 102/20/COL 2020 m. rugpjūčio 31 d. kuriuo leidžiama Norvegijai pratęsti Europos Parlamento ir Tarybos reglamento (ES) 2020/698, kuriuo atsižvelgiant į COVID-19 protrūkį nustatomos konkrečios laikinosios priemonės dėl tam tikrų pažymėjimų, licencijų bei leidimų atnaujinimo arba pratęsimo ir tam tikrų periodinių patikrinimų ir kvalifikacijos kėlimo kursų atidėjimo tam tikrose transporto teisės aktais reglamentuojamose srityse, tam tikrus 2 straipsnyje nurodytus laikotarpius [2020/1635]

2020 11 5   
            
            
               LT
            
            
               Europos Sąjungos oficialusis leidinys
            
            
               L 367/42
            
         
      ELPA PRIEŽIŪROS INSTITUCIJOS SPRENDIMAS
      Nr. 102/20/COL
      2020 m. rugpjūčio 31 d.
      kuriuo leidžiama Norvegijai pratęsti Europos Parlamento ir Tarybos reglamento (ES) 2020/698, kuriuo atsižvelgiant į COVID-19 protrūkį nustatomos konkrečios laikinosios priemonės dėl tam tikrų pažymėjimų, licencijų bei leidimų atnaujinimo arba pratęsimo ir tam tikrų periodinių patikrinimų ir kvalifikacijos kėlimo kursų atidėjimo tam tikrose transporto teisės aktais reglamentuojamose srityse, tam tikrus 2 straipsnyje nurodytus laikotarpius [2020/1635]
      ELPA PRIEŽIŪROS INSTITUCIJA,
      atsižvelgdama į 2020 m. gegužės 25 d. Europos Parlamento ir Tarybos reglamentą (ES) 2020/698, kuriuo atsižvelgiant į COVID-19 protrūkį nustatomos konkrečios laikinosios priemonės dėl tam tikrų pažymėjimų, licencijų bei leidimų atnaujinimo arba pratęsimo ir tam tikrų periodinių patikrinimų ir kvalifikacijos kėlimo kursų atidėjimo tam tikrose transporto teisės aktais reglamentuojamose srityse (1), ypač į to reglamento 2 straipsnį, kuris su EEE susitarimu suderintas 1 protokolu,
      kadangi:
      pagal Europos Parlamento ir Tarybos direktyvą 2003/59/EB (2) tam tikri profesionalūs vairuotojai privalo dalyvauti periodiniuose mokymuose ir sėkmingai baigę juos įgyti vairuotojo profesinės kvalifikacijos pažymėjimą (toliau – PKP). Jis gali būti išduotas kaip vairuotojo kvalifikacinė kortelė arba vairuotojo pažymėjime gali būti įrašytas atitinkamas įrašas – suderintas Sąjungos kodas „95“, kaip nurodyta direktyvos 10 straipsnyje.
      Reglamento (ES) 2020/698 2 straipsnio 1 dalimi profesinės kvalifikacijos pažymėjimo (PKP) turėtojo kvalifikacijos kėlimo kursų išklausymo terminai, kurie kitu atveju būtų pasibaigę arba baigtųsi laikotarpiu nuo 2020 m. vasario 1 d. iki 2020 m. rugpjūčio 31 d., pratęsiami septynių mėnesių laikotarpiui. To reglamento 2 straipsnio 2 dalimi taip pat išplečiamas atitinkamo suderinto Sąjungos kodo „95“ įrašo galiojimas, o 2 straipsnio 3 dalimi pratęsiamas atitinkamų vairuotojų kvalifikacinių kortelių galiojimas.
      Jei valstybė narė mano, kad dėl priemonių, kurių ji ėmėsi siekdama užkirsti kelią COVID‐19 plitimui arba jį suvaldyti, po 2020 m. rugpjūčio 31 d. greičiausiai vis dar nebus įmanoma išklausyti kvalifikacijos kėlimo kursų, gauti jų išklausymo pažymėjimų, įrašyti suderinto Sąjungos kodo „95“ arba atnaujinti vairuotojo kvalifikacinių kortelių, ji gali pateikti pagrįstą prašymą leisti atitinkamai pratęsti Reglamento (ES) 2020/698 2 straipsnio 1, 2 ir 3 dalyse nurodytus laikotarpius. Tas prašymas gali būti teikiamas dėl laikotarpio nuo 2020 m. vasario 1 d. iki 2020 m. rugpjūčio 31 d. arba dėl atitinkamai reglamento 2 straipsnio 1, 2 ir 3 dalyse nurodytų septynių mėnesių laikotarpių arba dėl abiejų šių laikotarpių.
      Jeigu ELPA priežiūros institucija, gavusi pagal Reglamento (ES) 2020/698 2 straipsnio 5 dalį pateiktą prašymą, nustato, kad toje dalyje nustatyti reikalavimai yra įvykdyti, ji pagal reglamento 2 straipsnio 6 dalį priima sprendimą, kuriuo atitinkamai valstybei narei leidžiama pratęsti atitinkamus laikotarpius. Pratęsiant terminus atsižvelgiama tik į laikotarpį, kuriuo greičiausiai vis dar nebus įmanoma išklausyti atitinkamo kvalifikacijos kėlimo kurso arba gauti jų išklausymo pažymėjimo, įrašyti suderinto Sąjungos kodo „95“ arba atnaujinti vairuotojo kvalifikacinių kortelių, ir bet kuriuo atveju toks pratęsimas turi būti ne ilgesnis nei šeši mėnesiai.
      2020 m. birželio 15 d. raštu (3), remdamasi Reglamento (ES) 2020/698 2 straipsnio 1 ir 2 dalimis, Norvegija pagal 2 straipsnio 5 dalį pateikė pagrįstą prašymą leisti vienu mėnesiu pratęsti to reglamento 2 straipsnio 1 ir 2 dalyse nurodytą laikotarpį. 2020 m. rugpjūčio 26 d. Norvegija pateikė papildomos prašymą pagrindžiančios informacijos (4).
      Remiantis Norvegijos pateikta informacija, dėl priemonių, kurių ji ėmėsi siekdama užkirsti kelią COVID– 19 plitimui arba jį sustabdyti, iki 2020 m. rugsėjo 30 d. greičiausiai vis dar nebus įmanoma išklausyti kvalifikacijos kėlimo kursų ar gauti jų išklausymo pažymėjimų, arba įrašyti suderinto Sąjungos kodo „95“.
      Visų pirma Norvegija nustatė bendrus judėjimo suvaržymus, kurie apėmė mokymo įstaigų uždarymą, įskaitant ir tas įstaigas, kuriose vedami Direktyvoje 2003/59/EB numatyti vairuotojų kvalifikaciniai kursai, ir viešąsias paslaugas teikiančias įstaigas, kurios atnaujina dokumentus ir pažymėjimus.
      Kvalifikaciniai kursai palaipsniui buvo atnaujinti. Tačiau dėl priemonių, reikalingų COVID-19 suvaldyti, jų vykdymo patalpoms taikomi suvaržymai. Norvegija teigia, kad mokymo įstaigos turi atitikti atitinkamas nacionalines socialinio atsiribojimo taisykles. Todėl mokymo kursuose vienu metu gali dalyvauti tik sumažintas dalyvių skaičius. Dėl šių Norvegijos valdžios institucijų nustatytų priemonių gerokai išaugo tokių licencijų turėtojų, kurie negalėjo baigti reikalaujamų kvalifikacijos kėlimo kursų, skaičius.
      Pagal Reglamento (ES) 2020/698 2 straipsnio 6 dalį įvertinusi iš Norvegijos pagal reglamento 2 straipsnio 5 dalį gautą argumentuotą pareiškimą ir pateiktą papildomą informaciją, Institucija mano, kad dėl priemonių, kurių Norvegija ėmėsi siekdama užkirsti kelią COVID – 19 plitimui arba jį sustabdyti, po 2020 m. rugpjūčio 31 d. greičiausiai vis dar nebus įmanoma išklausyti kvalifikacijos kėlimo kursų ar gauti jų išklausymo pažymėjimų, įrašyti suderinto Sąjungos kodo „95“ arba atnaujinti vairuotojo kvalifikacinių kortelių. Todėl Reglamento (ES) 2020/698 2 straipsnio 5 dalyje nustatyti reikalavimai yra įvykdyti.
      Atitinkamai Norvegijai turėtų būti leista nuo 2020 m. vasario 1 d. iki 2020 m. rugpjūčio 31 d. vienu mėnesiu pratęsti atitinkamus laikotarpius, nurodytus Reglamento (ES) 2020/698 2 straipsnio 1 ir 2 dalyje,
      PRIĖMĖ ŠĮ SPRENDIMĄ:
      Reglamento (ES) 2020/698 2 straipsnio 1 ir 2 dalių taikymo tikslais Norvegijai leidžiama to reglamento 2 straipsnio 1 dalyje nurodytą laikotarpį nuo 2020 m. vasario 1 d. iki 2020 m. rugpjūčio 31 d. pratęsti vienu mėnesiu.
      Šis sprendimas skirtas Norvegijos Karalystei.
      
         Priimta Briuselyje 2020 m. rugpjūčio 31 d.
         
            
               ELPA priežiūros institucijos vardu
            
            Bente ANGELL-HANSEN
            
               Pirmininkė
            
         
         
            Frank J. BÜCHEL
            
               Kolegijos narys
            
         
         
            Högni KRISTJÁNSSON
            
               Atsakingas Kolegijos narys
            
         
         
            Carsten ZATSCHLER
            
               Už teisinius ir vykdomuosius reikalus atsakingas
            
            
               direktorius, kontrasignuojantis sprendimą
            
         
      
      
         (1)  OL L 165, 2020 5 27, p. 10. Įtrauktas į EEE susitarimo XIII priedo 4b punktą 2020 m. birželio 18 d. EEE jungtinio komiteto sprendimu Nr. 91/2020.
      
         (2)  2003 m. liepos 15 d. Europos Parlamento ir Tarybos direktyva 2003/59/EB dėl tam tikrų kelių transporto priemonių kroviniams ir keleiviams vežti vairuotojų pradinės kvalifikacijos ir periodinio mokymo, iš dalies keičianti Tarybos reglamentą (EEB) Nr. 3820/85 ir Tarybos direktyvą 91/439/EEB bei panaikinanti Tarybos direktyvą 76/914/EEB (OL L 226, 2003 9 10, p. 4). Įtrauktas į EEE susitarimo XIII priedo 37 punktą EEE jungtinio komiteto sprendimu Nr. 64/2006 (OL L 245, 2006 9 7, p. 13).
      
         (3)  Dok. Nr. 1138286.
      
         (4)  Dok. Nr. 1149283.